text: [{"text_idx": "#000001", "text": "David Peckham var eitt kent navn i\u0301 f\u00f8royskum samkomuh\u00f8pi. Mong eldri minnast hann fra\u0301 bi\u0301bliuskei\u00f0um, m\u00f8tum og barnam\u00f8tum afturi i\u0301 try\u0301ssunum. Hann a\u0301tti eisini sto\u0301ran lut i\u0301, at Pa\u0301ll Poulsen og O\u0301li a\u0301 Gr\u00f8mma fo\u0301ru u\u0301t sum tru\u0301bo\u00f0arar vi\u00f0 New Tribes Mission. Og ta\u00f0, at teir fo\u0301ru, kom seinni at hava sto\u0301ra a\u0301virkan a\u0301 f\u00f8royskt tru\u0301bo\u00f0anarvirksemi. Ju\u0301, Peckham var v\u00e6l kendur.\nMen so hoyrdi tu\u0301 ikki aftur fra\u0301 honum.\nTa\u0301 i\u00f0 hann um aldarskifti\u00f0 kom afturi\u0301aftur, var ta\u00f0 vi\u00f0 einum gri\u0301pandi bo\u00f0skapi um endurreisn. Vo\u0301nbrot oman a\u0301 vo\u0301nbrot h\u00f8vdu f\u00f8rt til, at hann hev\u00f0i vent Gudi baki\u00f0 og hev\u00f0i i\u0301 okkurt um eina fjo\u0301r\u00f0ings\u00f8ld einki vi\u00f0 Gud og fo\u0301lk Hansara at gera. Nu\u0301 var hann komin aftur, og bo\u00f0skapur hansara var gri\u0301pandi.\nHann skriva\u00f0i eina bo\u0301k um ta\u00f0, sum honum hev\u00f0i veri\u00f0 fyri. Eg vi\u0301sti einum eldri tru\u0301bo\u00f0ara a\u0301 Filipsoyggjunum bo\u0301kina. Eftir at hava hugt i\u0301gj\u00f8gnum hana seg\u00f0i hann, at ta\u00f0 var ju\u0301st hatta, sum eisini hev\u00f0i hent honum fyri mongum a\u0301rum si\u0301\u00f0an. Vo\u0301nbrot oman a\u0301 vo\u0301nbrot h\u00f8vdu f\u00f8rt til, at hann, to\u0301 uttan at geva s\u00e6r far um ta\u00f0, var givin at hava a\u0301lit a\u0301 Gudi. Munurin a\u0301 honum og Peckham var, at hann onganti\u0301\u00f0 alment hev\u00f0i tiki\u00f0 fra\u0301st\u00f8\u00f0u fra\u0301 Harranum og fo\u0301lki Hansara, hann hev\u00f0i bara hildi\u00f0 a\u0301 i\u0301 t\u00e6nastuni. Hann seg\u00f0i, at hann livdi solei\u00f0is i\u0301 fleiri a\u0301r, a\u0301\u00f0renn hann varna\u00f0ist, hvat hent var, og kom aftur til Harran.\nOnkur sigur kanska, at ta\u00f0 er at gera i\u0301 so no\u0301gv av at siga, at hasar s\u00f8gurnar eru eins. Peckham vendi ju\u0301 \u00f8llum baki\u00f0, me\u00f0an hin, ho\u0301ast alt, hev\u00f0i hildi\u00f0 a\u0301.\nEg veit ikki, kanska var David Peckham i\u0301 summum f\u00f8rum betur fyri enn hin. Peckham visti, at hann hev\u00f0i vent Gudi baki\u00f0, ta\u00f0 gj\u00f8rdi hin ikki. Ringt er at koma aftur, ta\u0301 i\u00f0 tu\u0301 ikki hevur givi\u00f0 t\u00e6r far um, at tu\u0301 ert vikin av lei\u00f0."}, {"text_idx": "#000002", "text": "Ta\u00f0, sum gekk gali\u00f0 hja\u0301 ba\u0301\u00f0um monnunum, var, at teir go\u0301vu uppat at tru\u0301gva Gudi. Minnist einafer\u00f0, at eg sat og pra\u0301ta\u00f0i vi\u00f0 ein samverkamann a\u0301 Filipsoyggjunum. Vit so\u0301tu inni a\u0301 skrivstovuni hja\u0301 honum, einum li\u0301tlum sku\u0301ri aftan fyri hu\u0301sini hja\u0301 teimum, beint har frumsko\u0301gurin byrja\u00f0i. Me\u00f0an vit pra\u0301ta, nevnir hann, at hann hev\u00f0i ju\u0301st lisi\u00f0 onkunsta\u00f0ni um, hvussu samanfl\u00e6tta\u00f0 evnini synd og vantru\u0301gv eru. A\u0301dam og Eva synda\u00f0u, ti\u0301 tey ikki vildu tru\u0301gva Gudi, vildu ikki tru\u0301gva, at Hann hev\u00f0i teirra besta i\u0301 huga. Hatta er i\u0301 stuttum, hvat vantru\u0301gv er. Vert er at minnast, hvussu ty\u0301dningarmikil tru\u0301gvin er. Hon avspeglar, hvat vit halda um Gud. Ikki at tru\u0301gva Honum bry\u0301tur samfelag okkara vi\u00f0 Hann, og ta\u00f0 kann einans ver\u00f0a endurreist, ta\u0301 i\u00f0 vit aftur velja at tru\u0301gva Honum. Ei undur i\u0301, at hitt andaliga li\u0301vi\u00f0 ver\u00f0ur kalla\u00f0 tru\u0301arli\u0301v."}]